VGs oddstips: Atletico runder av 2014 med seier
2014 har vært legendarisk for Atletico Madrid med både ligagull og Champions League-finaletap. I sommer mistet man viktige folk som Filipe Luis (f) og Diego Costa (a) til Chelsea, og forsterket med Antoine Griezmann (a) og Mario Mandzukic (a). I høst har man avansert greit fra Champions League-gruppespill og hjemlig cup, men i La Liga ligger Atletico syv poeng bak tabelltopp Real Madrid. Her kan tipset vårt leveres, eller man kan sette opp sine egne forslag. Vertskapet Athletic Bilbao holder 11.plass med 13 poeng færre enn gjestene. Baskerne er ryddige defensivt med bare 16 baklengs på 15 ligamatcher. Men de sliter med å score, med bare 13 mål - altså mindre en ett mål pr. kamp. Lagets nye arena - Nuevo San Mamés har i høst ikke vært det fortet man hadde håpet på. Kun tre hjemmeseirer har det blitt. Og hjemme mot Atletico har man tapt 1-2 begge ganger i 2014 (cup og serie). For tre uker siden presterte laget å ryke hjemme for nedrykkskandidaten Cordoba (0-1) og forrige helg ble det 1-1 borte mot basker-konkurrenten Real Sociedad. Her mangler hjemmelaget Iraola (f), samt utestengte Aymeric Laporte (f) og Iturraspe (mb). Bortelaget er uten Cristian Ansaldi (f), Alessio Cerci (mb), Koke (mb) og Mario Mandzukic (a). Gjestene røk 0-1 hjemme for Villarreal i siste ligakamp. Før det slo Madrid-klubben et godt lag som Malaga 3-1,og vant 2-0 over både Deportivo og Elche. Gjestene har vunnet ti av sesongens 15 ligamatcher. I åtte av disse har «Atleti» scoret mer enn ett mål. Totalt har det blitt 27 mål - altså over dobbelt så mye som hjemmelaget. Gjestene er noe svekket av sine fravær. Men vi tror laget er klare for å slå tilbake etter hjemmetapet sist og prøver borteoddsen til 2.20. Spillestopp er kl. 20.55 og Cmore Live viser matchen.
Den aller siste La Liga-kampen før jul spilles i Bilbao, og vi satser på at bortelaget Atletico Madrid får en opptur. vi satser på at bortelaget Atletico Madrid får en opptur.